**Fortuna labilis**

*Cristian Andronic*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

N-am să mai vin aicea, nicicând n-o să apar.

Trăim numai o dată, dar ce-am făcut, rămâne,

Și de aceea, astăzi, mă-ntreb „Dar dacă mâine

Ar fi să plec de-odată, sub presa de țărâne,

Oare am fost în lume, o umbră în zadar?”

Mișcat de gândul morții, ideea mă răpune,

Că timpul e un cântec, un clasic recviem,

Dar nu e el, motivul de care azi mă tem,

Ci arta ce rămâne - un romanțat blestem,

Săpând prin întuneric, spre zilele mai bune.

Și c-am iubit, iubirea e un izvor de sânge,

Ca vinul de căpșună, cu care azi petrec,

Ca să pot prinde clipa, și-n versul meu, s-o trec,

Un filozof germanic, sau poate unul grec.

Iubirea-n pieptul palid, ca un pumnal se-nfinge.

Dar noi murim prin crezul: când e o nouă zi,

Chiar dacă trece timpul, o alta va veni.